CELEX: 62018CA0134
Language: el
Date: 2019-03-14 00:00:00
Title: Υπόθεση C-134/18: Απόφαση του Δικαστηρίου (όγδοο τμήμα) της 14ης Μαρτίου 2019 [αίτηση του Arbeidsrechtbank Antwerpen (Βέλγιο) για την έκδοση προδικαστικής αποφάσεως] — Maria Vester κατά Rijksinstituut voor ziekte- en invaliditeitsverzekering (Προδικαστική παραπομπή — Συστήματα κοινωνικής ασφαλίσεως — Παροχές αναπηρίας — Άρθρα 45 και 48 ΣΛΕΕ — Ελεύθερη κυκλοφορία των εργαζομένων — Κανονισμός (ΕΚ) 883/2004 — Διαφορετικά συστήματα αποζημιώσεως αναλόγως των κρατών μελών — «Προηγούμενη περίοδος ανικανότητας προς εργασία» — Διάρκεια — Χορήγηση αποζημιώσεως λόγω ανικανότητας προς εργασία — Μειονεκτήματα για τους διακινούμενους εργαζομένους)

6.5.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 155/13
            
         
      Απόφαση του Δικαστηρίου (όγδοο τμήμα) της 14ης Μαρτίου 2019 [αίτηση του Arbeidsrechtbank Antwerpen (Βέλγιο) για την έκδοση προδικαστικής αποφάσεως] — Maria Vester κατά Rijksinstituut voor ziekte- en invaliditeitsverzekering
      (Υπόθεση C-134/18) (1)
      
      (Προδικαστική παραπομπή - Συστήματα κοινωνικής ασφαλίσεως - Παροχές αναπηρίας - Άρθρα 45 και 48 ΣΛΕΕ - Ελεύθερη κυκλοφορία των εργαζομένων - Κανονισμός (ΕΚ) 883/2004 - Διαφορετικά συστήματα αποζημιώσεως αναλόγως των κρατών μελών - «Προηγούμενη περίοδος ανικανότητας προς εργασία» - Διάρκεια - Χορήγηση αποζημιώσεως λόγω ανικανότητας προς εργασία - Μειονεκτήματα για τους διακινούμενους εργαζομένους)
      (2019/C 155/16)
      Γλώσσα διαδικασίας: η ολλανδική
      
         Αιτούν δικαστήριο
      
      Arbeidsrechtbank Antwerpen
      
         Διάδικοι στην υπόθεση της κύριας δίκης
      
      Maria Vester
      κατά
      Rijksinstituut voor ziekte- en invaliditeitsverzekering
      
         Διατακτικό
      
      Τα άρθρα 45 και 48 ΣΛΕΕ έχουν την έννοια ότι αντιτίθενται σε μια κατάσταση, όπως η επίμαχη στην υπόθεση της κύριας δίκης, στην οποία εργαζόμενος o οποίος, μετά από περίοδο ανικανότητας προς εργασία διάρκειας ενός έτους, αναγνωρίσθηκε ως ανάπηρος από τον αρμόδιο φορέα του κράτους μέλους της κατοικίας του χωρίς ωστόσο να δύναται να λάβει αποζημίωση λόγω αναπηρίας βάσει της νομοθεσίας του εν λόγω κράτους μέλους υποχρεώνεται, από τον αρμόδιο φορέα του κράτους μέλους στο οποίο έχει συμπληρώσει το σύνολο των περιόδων ασφαλίσεώς του, να συμπληρώσει επιπλέον περίοδο ανικανότητας προς εργασία ενός έτους, προκειμένου να υπαχθεί στο καθεστώς αναπηρίας και να του χορηγηθούν αναλογικώς επιμερισμένες παροχές αναπηρίας, χωρίς ωστόσο να εισπράττει αποζημίωση λόγω ανικανότητας προς εργασία κατά τη διάρκεια της εν λόγω περιόδου.
      
         (1)  ΕΕ C 182 της 28.5.2018.